laion/Wikipedia-Exotic huggingface dataset:
উল্লাপাড়া বিজ্ঞান কলেজ

উল্লাপাড়া বিজ্ঞান কলেজ বাংলাদেশের সিরাজগঞ্জ জেলার অন্তর্গত উল্লাপাড়া উপজেলায় অবস্থিত। এম. আকবর আলী, গণপ্রজাতন্ত্রী বাংলাদেশ সরকারের প্রাক্তন সংসদ সদস্য ১৯৯৪ সালে উল্লাপাড়া বিজ্ঞান কলেজ প্রতিষ্ঠা করেন। এটি উল্লাপাড়া পৌরসভার অন্তর্গত ঝিকিরা মহল্লায় অবস্থিত। উল্লাপাড়া বিজ্ঞান কলেজ একটি সহশিক্ষা প্রতিষ্ঠান। কলেজ ক্যাম্পাসটি ৫ একর জায়গার উপর অবস্থিত। ভর্তি পরিক্ষা হয়না। উল্লাপাড়া বিজ্ঞান কলেজের শিক্ষাক্রম বাংলাদেশের জাতীয় শিক্ষাক্রম ও পাঠ্যপুস্তক বোর্ড কর্তৃক প্রণীত পাঠ্যসূচী দ্বারা পরিচালিত হয়। ছাত্র-ছাত্রীদেরকে বাংলাদেশের সাধারণ শিক্ষার উচ্চ মাধ্যমিক পর্যায়ের জন্য অনুমোদিত চারটি বিভাগের যে কোন একটি বিভাগের অধীনে পড়াশোনা করতে হয়। বিভাগসমূহ হল - বিজ্ঞান, মানবিক, বাণিজ্য এবং ব্যবসায় প্রশাসন। এখান হতে প্রতি বছর বিভিন্ন উচ্চ শিক্ষা প্রতিষ্ঠানে শিক্ষার্থীরা ভর্তি হওয়ার সুজগ পায়। একাডেমিক ভবন ২ টি সাদা শার্ট,ব্লু প্যান্ট ও সাদা সু উল্লাপাড়া বিজ্ঞান কলেজ প্রতি বছর একটি বার্ষিক ম্যাগাজিন প্রকাশ করে থাকে। http://www.bangladeshyellowpages.com/details/175952 ওয়েব্যাক মেশিনে আর্কাইভকৃত ১৪ অক্টোবর ২০১২ তারিখে BD Yellow Pages http://www.parliament.gov.bd/M_P%20List-300.pdf ওয়েব্যাক মেশিনে আর্কাইভকৃত ১২ আগস্ট ২০১৩ তারিখে বাংলাদেশের অষ্টম সংসদের সদস্যদের তালিকা
শিকারযোগ্য পাখি

যে সমস্ত বুনো পাখি খাদ্যের জন্য শিকার করা হয় বা শিকারের যোগ্য, তাদের শিকারযোগ্য পাখি বা গেম বার্ড বলে। বুনো এই অর্থে যে এরা গৃহপালিত নয়। এদের গেম বার্ড বলা হয় কারণ এদের শিকার করাটা অনেকসময় একধরনের বিনোদন হিসেবে গণ্য করা হয়। পৃথিবীর বিভিন্ন অঞ্চলে খাদ্য এবং বিনোদনের উদ্দেশ্যে পাখি শিকার করা হয়। অঞ্চল ভেদে কোন ধরনের পাখি শিকার করা যায় আর কোন ধরনের পাখি শিকার করা যায় না তা নির্ভর করে ঐ অঞ্চলে পাখির প্রাপ্যতা, বৈচিত্র্য, আঞ্চলিক স্বাদ, আবহাওয়া এবং শিকার আইনের ওপর। ইসলামে বলা হয়, যে সকল পাখি তার খাদ্য নখ দিয়ে ছিড়ে খায় সেইসব পাখি খাবার উপযুক্ত নয়। তবে যদি ছিড়ে না খেয়ে গিলে খায় তবে সেটা শিকার করার উপযুক্ত। প্রাচীন যুগে শিকার নির্ভর মানব সমাজে মানুষ পশুপাখি শিকার করে খাদ্য হিসেবে গ্রহণ করত। শেষ বরফ যুগের ইউরোপীয় গুহাচিত্রে হাঁস শিকারের চিত্র রয়েছে। খ্রিস্টপূর্ব ১৯০০ অব্দের মিশরীয় ম্যুরালে হাঁস শিকারের চিত্র অঙ্কিত হয়েছে। পরবর্তীকালে পাখির পালক অলঙ্কার হিসেবে ব্যবহৃত হয়েছে। গৃহপালনের পর থেকে শিকারের গুরুত্ব কমে এসেছে। তবে আধুনিক যুগেও মানুষের মধ্যে শিকার স্বভাব রয়ে গেছে, মানুষ এখন শিকার করে আনন্দ উপভোগের জন্য। তবে এখনও মাংসের জন্য বা বিক্রি করার জন্য পাখি শিকার করা হয়। পালকের কিছু ব্যবহার এখনও আছে। পাখি শিকার করার কৌশল নানা রকমের। জাল পেতে, ফাঁদ পেতে শিকার ধরা হয়। আবার বাজ, ঈগল ইত্যাদি শিকারী পাখি ব্যবহার করে শিকারযোগ্য পাখি জড়ো করে ব্যস্ত রাখা হয়। তারপর গুলি করে শিকার করা হয়। আলোর ফাঁদ, চলার পথে তার বেঁধে রেখে, নিক্ষেপণযোগ্য অস্ত্র নিক্ষেপ করেও শিকার ধরা যায়। এছাড়া পোষা পাখি দিয়ে বুনো পাখি ডেকে এনে শিকার করা হয়। কুকুর দিয়ে ভূচর পাখিদের শিকার করা যায়। নকল হাঁস দিয়েও হাঁস শিকার করা যায়। হাঁসজাতীয় পাখিরা শিকারযোগ্য পাখিদের তালিকায় একটি বড় অংশ জুড়ে রয়েছে। এরা পরিযায়ী হয়ে এলে ঝাঁক বেঁধে আসে। ফলে জাল পেতে বা শটগানের ছররা দিয়ে একসাথে আনেক হাঁস ধরা যায়। এদের বাজারমূল্যও অনেক বেশি। অন্যান্য শিকারযোগ্য পাখিদের মধ্যে রয়েছে বনমোরগ, মথুরা, কোয়েল, তিতির, টার্কি, নাটাবটের ইত্যাদি। ফাঁদ, জাল পেতে বা গুলি করে এদের শিকার করা হয়। বুনো কবুতর, ঘুঘু ও হরিয়াল আকর্ষনীয় শিকার পাখি। এদের মাংস যথেষ্ট সুস্বাদু। এছাড়া পানকৌড়ি, বক, সারস, মানিকজোড় ইত্যাদিও শিকারযোগ্য পাখি। অন্যান্য জলচর পাখির মধ্যে কোড়া, জলমুরগি, ডাহুক, কালিম ইত্যাদি শিকার করা হয়। তবে পশ্চিমা বিশ্বে এরা শিকার পাখির অন্তর্ভুক্ত নয়। বেদে ও আদিবাসী সম্প্রদায়ের মানুষজন প্যাঁচাসহ অন্যান্য পাখি শিকার করে খাদ্যের যোগান দেয়। Waterfowl Ecology and Management (1994) by Guy A. Baldassarre, Eric G. Bolen, D. Andrew Saunders, Pp. 3-6. শিকারযোগ্য পাখির আলোকচিত্র, ন্যাশনাল জিওগ্রাফিক। The Game Bird List Game Birds, Natural England. Migratory Game Birds, IOWA Department of Natural Resources.
নাডিন গর্ডিমার

নাডিন গর্ডিমার (জন্ম: ২০ নভেম্বর, ১৯২৩ - মৃত্যু: ১৩ জুলাই, ২০১৪ ) নোবেলজয়ী দক্ষিণ আফ্রিকান সাহিত্যিক, রাজনৈতিক কর্মী এবং বর্ণবাদবিরোধী নেত্রী ছিলেন। তার অসামান্য মানবতাবাদী সাহিত্যকর্মের জন্য ১৯৯১ সালে তিনি সাহিত্যে নোবেল পুরস্কার এবং ১৯৭৪ সালে ম্যান বুকার পুরস্কার লাভ করেন। নৈতিক বিষয় এবং বর্ণবাদ গর্ডিমারের রচনার একটি বড় অংশ জুড়ে রয়েছে। দক্ষিণ আফ্রিকায় বর্ণবাদী সরকারের শাসনামলে তার বার্গার্স ডটার ও জুলাইস পিপল উপন্যাস দু’টি নিষিদ্ধ ঘোষণা করা হয়। তৎকালীন নিষিদ্ধ আফ্রিকান ন্যাশনাল কংগ্রেস দলের সাথে তিনিও অংশগ্রহণ করেন এবং বর্ণবাদবিরোধী আন্দোলনে নেতৃত্ব দেন। এছাড়াও তিনি এইডস বিষয়ে কাজ করেছেন। উইকিউক্তিতে নাডিন গর্ডিমার সম্পর্কিত উক্তির সংকলন রয়েছে। পূর্ণাঙ্গ জীবনী LitWeb.net: Nadine Gordimer Biography (2003) Guardian Books "Author Page", with profile and links to further articles সমালোচনা Stephen Clingman, The Novels of Nadine Gordimer: History from the Inside (1986) John Cooke, The Novels of Nadine Gordimer Andrew Vogel Ettin, Betrayals of the Body Politic: The Literary Commitments of Nadine Gordimer (1993) Dominic Head, Nadine Gordimer (1994) Christopher Heywood, Nadine Gordimer (1983) Rowland Smith, editor, Critical Essays on Nadine Gordimer (1990) Barbara Temple-Thurston, Nadine Gordimer Revisited (1999) আইএসবিএন ০-৮০৫৭-৪৬০৮-০ Kathrin Wagner, Rereading Nadine Gordimer (1994) Louise Yelin, From the Margins of Empire: Christina Stead, Doris Lessing, Nadine Gordimer (1998) Nadine Gordimer's Politics. Article by Jillian Becker in Commentary, February 1992 Index of New York Times articles on Gordimer ভাষণ এবং সাক্ষাৎকার Jannika Hurwitt (Summer ১৯৮৩)। "Nadine Gordimer, The Art of Fiction No. 77"। The Paris Review।  Nadine Gordimer, Nancy Topping Bazin, and Marilyn Dallman Seymour, Conversations with Nadine Gordimer (1990) Nadine Gordimer, Nobel Prize for Literature acceptance speech ওয়েব্যাক মেশিনে আর্কাইভকৃত ১৮ ডিসেম্বর ২০০১ তারিখে (1991) জীবনী Ronald Suresh Roberts, No Cold Kitchen: A Biography of Nadine Gordimer (2005) No Cold Kitchen: A Biography of Nadine Gordimer by Ronald Suresh Roberts (STE) গবেষণা আর্কাইভ Collection Index for Nadine Gordimer Short Stories and Novel Manuscript collection, 1958-1965 (Harry Ransom Humanities Research Center, University of Texas, Austin, Texas) Guide to the Gordimer manuscripts, 1934-1991 ওয়েব্যাক মেশিনে আর্কাইভকৃত ৩ ফেব্রুয়ারি ২০২১ তারিখে (Lilly Library, Indiana University, Bloomington, Indiana) Nadine Gordimer Collection ওয়েব্যাক মেশিনে আর্কাইভকৃত ১২ জানুয়ারি ২০১৩ তারিখে at the Harry Ransom Center at the University of Texas at Austin. "কবিতা গল্প উপন্যাস মানেই চিত্রকল্প : নাডিন গর্ডিমার"। কালের কণ্ঠ। ০৪ -০৬ - ২০১০। সংগ্রহের তারিখ October 19, 2012।  এখানে তারিখের মান পরীক্ষা করুন: |তারিখ= (সাহায্য) "The Nobel Prize in Literature 1991"। Nobelprize। ৭ অক্টোবর ২০১০। সংগ্রহের তারিখ ৭ অক্টোবর ২০১০।  Becker, Jillian (ফেব্রুয়ারি ১৯৯২)। "Nadine Gordimer's Politics"। Commentary। সংগ্রহের তারিখ ২০১০-০৮-১৬। [স্থায়ীভাবে অকার্যকর সংযোগ]
রিপাবলিক অব জামবোয়াঙ্গা

রিপাবলিক অব জামবোয়াঙ্গা (ইংরেজি:The Republic of Zamboanga, স্প্যানিশ:República de Zamboanga) ১৮৯৯ সালে স্প্যানিশ শাসনাধীন জামবোয়াঙ্গাতে প্রতিষ্ঠিত একটি স্বল্পমেয়াদী প্রজাতন্ত্রী।স্বল্পমেয়াদী বিপ্লবের মাধ্যমেই প্রতিষ্ঠা পায় এই দেশটি।
মনসুর আলী (দ্ব্যর্থতা নিরসন)

মনসুর আলী নামটি নিম্নের ব্যক্তিবর্গকে নির্দেশ করতে পারেঃ মুহাম্মদ মনসুর আলী, বাংলাদেশের সাবেক প্রধানমন্ত্রী। মনসুর আলি খান পাতৌদি, সাবেক ভারতীয় ক্রিকেটার। আল-মনসুর, দ্বিতীয় আব্বাসীয় খলিফা। মুহম্মদ মনসুর উদ্দিন, লোক সংগীত ও লোক সাহিত্য সংগ্রাহক। মনসুর আলী (বীর প্রতীক), বীর প্রতীক খেতাব প্রাপ্ত মুক্তিযোদ্ধা মুনসুর আলী, ব্রিটিশ চলচ্চিত্র পরিচালক। আলী মনসুর, বাংলাদেশের অভিনেতা, কাহিনীকার, চিত্রনাট্যকার, প্রযোজক ও পরিচালক ছিলেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সিডনি অপেরা হাউস

সিডনি অপেরা হাউজ (ইংরেজি: Sydney Opera House) স্থায়ী অবকাঠামোবিশেষ। অস্ট্রেলিয়ার সিডনি বন্দরে এর অবস্থান। এটি নৌকার পাল আকৃতির ন্যায় দেখতে। অনেক ধরনের অনুষ্ঠান এখানে অনুষ্ঠিত হয়। বিশ্বের কোটি কোটি পর্যটকদের আকর্ষণের কেন্দ্রবিন্দু হয়েছে এই সিডনি অপেরা হাউজ। অপেরা হাউজটি মহাসাগরের এক প্রান্তে তৈরী করা হয়েছে যা দেখতে অনেকটা উপত্যকার মতো। ইউনেস্কো বিশ্ব ঐতিহ্যের তালিকায় এটিকে ২০০৭ সালে অন্তর্ভুক্ত করে। বর্তমান অপেরা হাউজটি বেনেলং পয়েন্টে তৈরী করা হয়েছে যা একসময় ম্যাককুইরি বন্দর হিসেবে পরিচিত ছিল। ১৮১৭ সালে বন্দরটি প্রতিষ্ঠিত হয় ও ১৯০১ সালে বিলুপ্ত করা হয়। ১০ আগস্ট, ১৯০২ সালে ম্যাককুইরি বন্দরে ট্রাম রক্ষণাগার তৈরী করে ১৯৫৮ সালে ভেঙ্গে ফেলা হয়। এই একই জায়গায় ১৯৫৯ সালে সিডনি অপেরা হাউজের নির্মাণ কাজ শুরু হয়। জান আডজেন নামীয় ড্যানিশ স্থাপত্যবিদ সিডনি অপেরা হাউজের নকশা প্রণয়ন করেন। ১৯৫৭ সালে তিনি অপ্রত্যাশিত ও বিতর্কিতভাবে নকশা প্রতিযোগিতায় বিজয়ী হন। পুরস্কারের মূল্যমান ছিল £৫,০০০। ১৯৫৭ সালে প্রকল্পের তত্ত্বাবধান ও সহায়তার জন্য সিডনিতে আসেন। ফেব্রুয়ারি, ১৯৬৩ সালে তিনি সিডনিতে তার অফিস স্থানান্তরিত করেন। ফেব্রুয়ারি, ১৯৬৬ সালে আডজেন প্রকল্পের কাজ ফেলে রেখে চলে যান। এর প্রধান কারণ ছিল সরকারের অর্থ প্রদানে অস্বীকৃতি। ২০০১ সালে আডজেন অস্ট্রেলিয়ায় আমন্ত্রিত হয়ে অবকাঠামোটির নকশাকে পরিবর্তন করে প্রকৃত অবস্থায় ফিরিয়ে আনেন। ১৯৫৭ সালে অপেরা হাউজের প্রকৃত নির্মাণ ব্যয় ছিল £৩,৫০০,০০০ ($৭ মিলিয়ন)। সরকার থেকে ২৬ জানুয়ারি, ১৯৬৩ তারিখের অস্ট্রেলিয়া দিবসে নির্মাণ কাজ শেষের ঘোষণা দেয়া হয়। কিন্তু প্রকল্পটি দশ বছর বিলম্বিত হওয়ায় অতিরিক্ত অর্থ মাশুল গুণতে হয় এবং তা শেষ করতে চৌদ্দগুণেরও অতিরিক্ত অর্থ সরকার পক্ষ থেকে সরবরাহ করতে হয়। অস্ট্রেলিয়ার রাণী দ্বিতীয় এলিজাবেথ ২০ অক্টোবর, ১৯৭৩ সালে আধুনিক স্থাপত্যকলার অন্যতম পদচিহ্ন সিডনি অপেরা হাউজ আনুষ্ঠানিকভাবে উদ্বোধন করেন। বিপুলসংখ্যক আগ্রহী জনতা এতে উপস্থিত ছিলেন। কিন্তু সিডনি অপেরা হাউজের নকশাকার জান আডজেনকে অনুষ্ঠানে আমন্ত্রণ জানানো হয়নি। এমনকি কোথাও তার নাম পর্যন্ত উল্লেখ করা হয়নি। উদ্বোধনী অনুষ্ঠানটি সরাসরি টেলিভিশনের পর্দায় দেখানো হয়। আতশবাজি ফোটানো হয় এবং বিথোভেনের ৯নং সিম্ফনী পরিবেশন করা হয়। RBA: Inflation Calculator Topographic maps 1:100000 9130 Sydney and 1:25000 91303N Parramatta River UNESCO, "Sydney Opera House"; retrieved 2012-4-23. "Eric Ellis interview with Utzon in the Sydney Morning Herald Good Weekend, 31 October 1992, Ericellis.com[dead link] Retrieved 2 December 2008"। ৯ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১২।  ""Millennium Masterwork: Jorn Utzon's Sydney Opera House". Hugh Pearman. Gabion. Retrieved 28 June 2007."। ২৬ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১২।  "Jørn Utzon: Danish architect who designed the Sydney Opera House", The Times, 1 December 2008. Jones, Peter: Ove Arup: Masterbuilder of the Twentieth Century. Yale University Press, 2006 Wendy Lewis, Simon Balderstone and John Bowan (2006). Events That Shaped Australia. New Holland. pp. 239–243. আইএসবিএন ৯৭৮-১-৭৪১১০-৪৯২-৯.
লালন শাহ সেতু

লালন শাহ সেতু বাংলাদেশের পদ্মা নদীর উপর নির্মিত একটি সেতু। কুষ্টিয়ার বিখ্যাত বাউল সম্রাট লালনশাহের নামে এই সেতুর নামকরন করা হয়েছে। সেতুটি হার্ডিঞ্জ ব্রিজের পাশেই অবস্থিত। সেতুটির পূর্ব পাশে ঈশ্বরদী উপজেলার পাকশী এবং পশ্চিম পাশে ভেড়ামারা উপজেলা অবস্থিত। সেতুটি তৈরীর ফলে কুষ্টিয়া, মেহেরপুর,চুয়াডাঙ্গা ঝিনাইদহ জেলার লোকেদের যোগাযোগ ব্যবস্থা সহজতর হয়েছে। এই সেতু বঙ্গবন্ধু সেতু অনুরুপ বাংলাদেশের তৃতীয় বৃহত্তম সড়ক সেতু। লালন শাহ্ সেতু বাংলাদেশের দক্ষিণ-পশ্চিমাঞ্চলের যোগাযোগ ব্যবস্থা উন্নয়ন এবং পরিবহন ব্যবস্থা প্রসারে অনেক অবদান রেখে চলেছে। ২০০১ সালের ১৩ জানুয়ারি বাংলাদেশ সরকারের প্রধানমন্ত্রী শেখ হাসিনা সেতুটির ভিত্তি প্রস্তর স্থাপন করেন। সেতুটির নির্মাণ কাজ শুরু হয় ২০০৩ সালে। সেতুটির দৈর্ঘ্য ১.৮ কিমি এবং প্রস্থ ১৮.১০ মিটার। মোট স্প্যনের সংখ্যা ১৭টি। সেতুটি সম্পূর্ণভাবে যান চলাচলের জন্য ১৮ মে ২০০৪ সালে বাংলাদেশ সরকারের তৎকালীন প্রধানমন্ত্রী বেগম খালেদা জিয়া উদ্বোধন করেন। সেতুটি চার লেন বিশিষ্ট। ঈশ্বরদী উপজেলার পাকশী ইউনিয়নে অবস্থিত। ঈশ্বরদীর রূপপুরে সেতুর কোল ঘেঁষেই এর ঠিক দক্ষিণে নির্মিত হচ্ছে বাংলাদেশের সবচেয়ে বড় প্রোজেক্ট, রূপপুর পারমাণবিক বিদ্যুৎ কেন্দ্র। লালন শাহ সেতু সেতু লালন শাহ সেতু সড়ক টোল প্লাজা সড়ক হার্ডিঞ্জ ব্রিজ ও লালন শাহ সেতুর আন্তরীক্ষ চিত্র "Lalon Shah Bridge"। Structurae। Wilhelm Ernst and Sohn Verlag। ২২ জুলাই ২০১৪। সংগ্রহের তারিখ ১৭ অক্টোবর ২০১৪।  "Lalon Shah Bridge"। Heidelberg cement। ১৯ জুলাই ২০২২ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৮।  "লালন-শাহ-সেতু"। ২৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৯।  উইকিমিডিয়া কমন্সে লালন শাহ সেতু সংক্রান্ত মিডিয়া রয়েছে। প্রবেশদ্বার:  সেতু বাংলাদেশ
রিঠা

রিঠা বা রিটা (ইংরেজি: Rita) গ্রাম বাংলার পরিচিত এই মাছটি এক সময় প্রচুর পাওয়া যেত। এখন একেবারেই কমে গেছে। এদেরকে বাংলায় রিটা বা রিডা নামে ডাকা হয়। ইংরেজিতে 'Rita' বলা হয়। এই মাছ আফগানিস্তান, বাংলাদেশ, ভারত, মায়ানমার, নেপাল, এবং পাকিস্তানে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত। বাংলাদেশ, ভারত, পাকিস্তান, নেপাল, আফগানিস্তান, মায়ানমারে পাওয়া যায়। রিটা মাছ স্বাদু বা অল্প লবণাক্ত পানির মোহনা অঞ্চলে বাস করে। এদের দেহ লম্বাটে। সাধারণত এরা ৪৫ সেমি থেকে ১ মিটার পর্যন্ত লম্বা হয়। প্রচন্ড সুস্বাদু এই মাছের প্রচন্ড চাহিদা। অন্যদিকে এর পুষ্টি গুন ও প্রচুর। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৪ আলম, এম মনজুরুল (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৪৮–১৪৯। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
গেরহার্ট হাউপ্টমান

গেরহার্ট হাউপ্টমান (নভেম্বর ১৫, ১৮৬২-জুন ৬, ১৯৪৬) নোবেলজয়ী জার্মান নাট্যকার এবং ঔপন্যাসিক। তার নাটকগুলো জার্মান সাহিত্যে এখনও ধ্রুপদী সৃষ্টিকর্ম হিসেবে চিহ্নিত হয়ে আছে। ১৯১২ সালে তিনি সাহিত্যে নোবেল পুরস্কার লাভ করেন। ১৯৪৬ সালে পোল্যান্ডে তিনি মৃত্যুবরণ করেন। গেরহার্ট হাউপ্টমান ১৮৬২ সালে প্রুশিয়ার সাইলেসিয়ায় জন্মগ্রহণ করেন। হাউপ্টমান তার বাবা-মা বহু কষ্টে স্কুলে ভর্তি করেন। লেখাপড়ার প্রতি হাউপ্টমানের প্রচণ্ড অনীহা ছিল। লেখাপড়ায় অনীহা দেখে তার বাবা খুব কমবয়সে তার এক আত্মীয়ের ফার্মের কাজে লাগিয়ে দেন। পরবর্তীকালে হাউপ্টমান ফার্মের চাকরি ছেড়ে দিয়ে ভাস্কর্য শিল্প নিয়ে পড়াশোনার জন্য একটি অ্যাকাডেমিতে ভর্তি হন। কিছুদিন পড়ার পর তিনি অ্যাকাডেমি ছেড়ে ইতালির জেনা বিশ্ববিদ্যালয়ে ভর্তি হন। সেখানে তিনি ইতিহাসের উপর পড়াশোনা করেন। ১৮৮৩ থেকে ১৮৮৪-এর মধ্যবর্তী সময়ে তিনি ইতালিতে কাটান। জেনা বিশ্ববিদ্যালয় থেকে বের হয়ে তিনি হোটেল ব্যবসায় মনোনিবেশ করেন। ১৮৮৫ সালের মে মাসে তিনি মারিয়া নামের এক মেয়েকে বিয়ে করে জার্মানীর বার্লিনে বসবাস করা শুরু করেন এবং সাহিত্যকর্মে মনোনিবেশ করেন। তখন থেকেই আধুনিক নাট্যকার হিসেবে তিনি মোটামুটি খ্যাতি অর্জন করেন। গেরহার্ট হাউপ্টমান তার জীবদ্দশায় প্রচুর নাটক লিখে গেছেন। বিফোর ডন এবং লোনলি সোলস তার দু'টি বিখ্যাত নাটক। তার অমর সৃষ্টি দ্য উইভার্স নাটকটি। সে সময়ে নাটকটি বেশ দর্শকপ্রিয়তা অর্জন করেছিল। এ সময় তিনি মার্গারেট নামের এক বিদুষী মহিলাকে ভালবেসে বিয়ে করেন। মার্গারেট ছিলেন হাউপ্টমানের প্রেরণা। মার্গারেটকে বিয়ে করার এগার বছর পর তিনি প্রথম স্ত্রী মারিয়ার সাথে বিচ্ছেদ ঘটান। পরবর্তীকালে তিনি দ্য সাংকেন বেল, বুক অব প্যাশন এবং দ্য গ্রেট ড্রিম-এর মত বিখ্যাত রচনাগুলো সৃষ্টি করেন। The Nobel Prize Bio on Hauptmann গুটেনবের্গ প্রকল্পে Gerhart Hauptmann-এর সাহিত্যকর্ম ও রচনাবলী (ইংরেজি) Authors' Calendar উইকিমিডিয়া কমন্সে গেরহার্ট হাউপ্টমান সংক্রান্ত মিডিয়া রয়েছে।
উদয় চোপড়া

উদয় চোপড়া (জন্ম: ৫ জানুয়ারি, ১৯৭৩) ভারতের হিন্দি চলচ্চিত্র অভিনেতা, প্রযোজক ও সহকারী পরিচালক। উদয় চোপড়া ১৯৭৩ সালের ৫ জানুয়ারি জন্মগ্রহণ করেন। তিনি ইয়াশ চোপড়ার ছেলে। তিনি এবং তার ভাই আদিত্য চোপড়া বাবার সাথে বিভিন্ন ছবিতে সহকারী পরিচালক হিসেবে কাজ করেছেন। নিজেদের ইয়াশ রাজ ফিল্ম ব্যানারে বিভিন্ন ছবিতে কাজ করেছেন তিনি। উদয়ের উচ্চতা পাঁচ ফুট ছয় ইঞ্চি। ১৯৯৪ সালে অক্ষয় কুমার, কাজল এবং সাইফ আলি খানের সঙ্গে ইয়ে দিল্লাগি ছবিতে অভিনয় করেন। এছাড়া তিনি জনপ্রিয় মহাব্বতেন ছবিতে অভিনয় করেন। ২০০৪ সালে ধুম এবং ২০০৬ এর সিক্যুয়াল ধুম টুতে অভিনয় করেন। টাইমস অব ইন্ডিয়া "ছোট হয়েও বড় যারা"। সংগ্রহের তারিখ ১৬ জুন ২০১৭।  উইকিমিডিয়া কমন্সে উদয় চোপড়া সংক্রান্ত মিডিয়া রয়েছে। ইন্টারনেট মুভি ডেটাবেজে উদয় চোপড়া (ইংরেজি)
চামড়াঝোলা ব্যাঙ

চামড়াঝোলা ব্যাঙ (বৈজ্ঞানিক নাম: Pterorana khare) (ইংরেজি: Indian flying frog) বা দেশি উড়ুক্কু ব্যাঙ Ranidae (রানিডি) গোত্র বা পরিবারের অন্তর্গত Pterorana (টোরোরানা) গণের একমাত্র প্রজাতি। ভারত ও বাংলাদেশ এদের আবাসস্থল। বিজ্ঞানী কিয়াসেতো এবং খের ১৯৮৬ সালে এই প্রজাতির প্রথম বর্ণনা করেন। সেজন্য ইংরেজিতে প্রজাতিটিকে কখনও কখনও Khare’s Stream Frog নামে ডাকা হয়। এর বৈজ্ঞানিক নামের প্রজাতি অংশটিও এসেছে খেরে'র নাম থেকে। অত্যন্ত দুর্লভ এ ব্যাঙের সংখ্যা ক্রমে আশঙ্কাজনক হারে কমে আসছে। সেকারণে আই. ইউ. সি. এন. এই প্রজাতিটিকে Vulnerable বা সংকটাপন্ন বলে ঘোষণা করেছে। চামড়াঝোলা ব্যাঙ উত্তর-পূর্ব ভারতের নাগাল্যান্ড এবং আসামের নামেরি জাতীয় উদ্যান ও পেখুই বন্যপ্রাণী অভয়ারণ্যে দেখা গেছে। এছাড়া ১৯৯৭ সালে মণিপুরে ব্যাঙটি দেখতে পাওয়ার খবর জানা যায়, তবে তা অনিশ্চিত। নেপাল থেকে প্রজাতিটি বিলুপ্ত হয়ে গেছে। অতি সম্প্রতি বাংলাদেশের বান্দরবান জেলার রুমা উপজেলায় সমুদ্র সমতল থেকে প্রায় ৫০০ মিটার উচ্চতায় অবস্থিত প্রত্যন্ত রুমানা এলাকায় প্রজাতিটি আবিষ্কার করা হয়েছে। বান্দরবানের পাহাড়ি বম সম্প্রদায়ের কাছে ব্যাঙটি ‘ভুন-দর’ নামে পরিচিত। যার বাংলা অর্থ চামড়াঝোলা। এর প্রধান বৈশিষ্ট্য দেহের দুই পাশের ঝোলানো চামড়া বা পাতাজিয়া। লাফ দেওয়ার সময় এই চামড়া প্রসারিত করে, যাতে বাতাসে কিছুটা বেশি সময় ভেসে থাকতে পারে। সেকারণে এর ইংরেজি নাম হয়েছে flying frog। মাঝারি আকৃতির এই ব্যাঙের নাকের ডগা থেকে পায়ু পর্যন্ত দৈর্ঘ্য ৬৮ মিলিমিটার। দেহের ওপরের অংশ মেটে-সবুজ আর নিচের অংশ প্রায় সাদা। চিরসবুজ বন ও পাহাড়ি ছড়ায় এদের পাওয়া যায়। ছড়াতেই প্রজনন ঘটে। পুরুষ ব্যাঙ ব্যাঙাচি রক্ষণাবেক্ষণ ও পাহারার ভার নেয়। বাংলাদেশে চামড়াঝোলা ব্যাঙ[স্থায়ীভাবে অকার্যকর সংযোগ], মনিরুল খান, দৈনিক প্রথম আলো। ঢাকা থেকে প্রকাশের তারিখ: ২০-১০-২০১২ খ্রিস্টাব্দ। Pterorana khare, The IUCN Red List of Threatened Species এ চামড়াঝোলা ব্যাঙ বিষয়ক পাতা। ARKive, চামড়াঝোলা ব্যাঙের আলোকচিত্র ও তথ্য।
কুনো ব্যাঙ

কুনোব্যাঙ (বৈজ্ঞানিক নাম: Bufo melanostictus, সম্প্রতি নামকরণ হয়েছে Duttaphrynus melanostictus) বুফোনিডি (Bufonidae) গোত্র বা পরিবারের অন্তর্গত বুফো গণের এক প্রজাতির অতি পরিচিত একটি ব্যাঙ। ভারত ও বাংলাদেশ ছাড়াও দক্ষিণ, পূর্ব এবং দক্ষিণ-পূর্ব এশিয়ার অধিকাংশ দেশে প্রজাতিটি দেখা যায়। বাড়ির আনাচেকানাচে সহ জলাশয় এর পাশে এদের দেখা যায়। কুনোব্যাঙ এমন একটি প্রাণী যা একটানা ছয় মাস ঘুমাতে পারে। এরা সাধারণত রাতের বেলা বের হয়। দিনের বেলা ঘরের কোনে অথবা দেয়ালের ফাঁকা জায়গা অথবা মাটির গর্তে বাস করে। তাই এদের কুনোব্যাঙ বলা হয়। এরা মেরুদন্ডী প্রাণী। এরা সাধারণত পোকামাকড় খেয়ে জীবন ধারণ করে। এদের গায়ে আচিলের মত ছোট ছোট অনেক দাগ থাকে। এর সাহায্যে এদের সহজেই চেনা যায়। শীতকালে এরা শীত নিদ্রায় চলে যায়।এদের ওজন সাধারণত ১৫-২০ গ্রাম হতে পারে। নেপাল, বাংলাদেশ, ভারত, শ্রীলঙ্কা, মায়ানমার, থাইল্যান্ড, লাওস, ভিয়েতনাম, কম্বোডিয়া এবং দক্ষিণ চীন, তাইওয়ান, হংকং, মালয়েশিয়া, সিঙ্গাপুর প্রভিতৃ পর্যন্ত বিস্তৃত। বর্ষাকাল এদের প্রজনন কাল। যখন বৃষ্টি শুরু হয় তখন এরা তাদের সঙ্গিনীর খোঁজ শুরু করে। তারপর স্ত্রী ব্যাঙের সাথে পুরুষ ব্যাঙের সঙ্গম হয়। এদের বহি নিষেক ঘটে অর্থাৎ শুক্রাণু ও ডিম্বাণু দেহের বাহিরে মিলিত হয়। স্ত্রী ব্যাঙ প্রায় ৩০,০০০ ডিম্বাণু ছাড়ে। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। Duttaphrynus melanostictus, The IUCN Red List of Threatened Species এ কুনোব্যাঙ বিষয়ক পাতা। উইকিপ্রজাতিতে-এ বিষয় সম্পর্কিত তথ্য রয়েছে: কুনো ব্যাঙ উইকিমিডিয়া কমন্সে কুনোব্যাঙ সংক্রান্ত মিডিয়া রয়েছে। ecologyasia.com: "Asian toad" Amphibians and Reptiles of Peninsular Malaysia: Duttaphrynus melanostictus
শাহ-বুলবুল

শাহ-বুলবুল (ইংরেজি: Asian Paradise Flycatcher) এশিয়ার মধ্যম আকৃতির প্যারাডাইস বার্ড। এরা দেখতে অনেকটা বুলবুলির মত। কিন্তু এদের লম্বা লেজ দেখে এদের সহজেই চেনা যায়। পূর্ন বয়স্ক শাহ-বুলবুল ১৯-২০ সেমি লম্বা হয়। পূর্ন বয়স্ক পুরুষ রঙ পরিবর্তন করে সাদা রুপ ধারণ করে। মাথা থেকে গলার অংশটা তখন আরও নীলচে কালো দেখায়। অল্পবয়সী পুরুষরা হিংসুটে এবং ছোট কাঁটা তারা তাদের দ্বিতীয় বা তৃতীয় বছরে লম্বা পাগড়ি অর্জন করে। প্রাপ্তবয়স্ক পুরুষদের মূলত উজ্জ্বল উজ্জ্বল উজ্জ্বল বা প্রধানত সাদা কিছু নমুনা সাদা মধ্যে কিছু মাত্রার অন্তর্বর্তী প্রদর্শন লং টাইল্ড রেফস পাখি সাধারণত উইং ও লেজ পালকের উপর শাফট ছড়ায় থাকে, সাদা পাখিতে শাটার স্ট্রেস থাকে এবং মাঝে মাঝে উইং এবং পুচ্ছ পালকের প্রান্ত কালো হয় ১৯৬০এর দশকের প্রথম দিকে, ৬৮০ টি লম্বা-টেইল্ড পুরুষদের পরীক্ষা করা হয়েছিল যা ব্রিটিশ মিউজিয়াম অফ ন্যাচারাল হিস্ট্রি, শিকাগো নেচারাল হিস্ট্রি মিউজিয়াম, পিবিডি মিউজিয়াম, কার্নেগী যাদুঘর, আমেরিকান মিউজিয়াম অফ ন্যাচারাল হিস্ট্রি, মার্কিন যুক্তরাষ্ট্রের ন্যাশনাল মিউজিয়াম এবং রয়্যাল অন্টারিও মিউজিয়ামে রয়েছে॥ নমুনা প্রায় সমগ্র প্রজাতির প্রজাতি থেকে এসেছিল, যদিও কিছু কিছু এলাকায় দুর্বলভাবে প্রতিনিধিত্ব ছিল। রাফসাস এবং সাদা প্লেমাম প্রকারের আপেক্ষিক ফ্রিকোয়েন্সি ভৌগোলিকভাবে পরিবর্তিত হয়। Rufous পাখি প্রজাতি 'পরিসীমা চরম দক্ষিণপূর্ব অংশ বিরল হয়। ভারতীয় অঞ্চলে এবং চীনে, কম পরিমাণে, অস্থিতিশীলভাবে নকশার মধ্যবর্তী স্থানে ঘটে থাকে। মাঝারি ধরনের প্রজাতির বাকি অংশ জুড়ে বিরল বা অনুপস্থিত। সাধারণভাবে, লং টাইল পুরুষদের [2] পাঞ্জাব ও লেঙ্গে কিছু সাদা সঙ্গে প্রধানত rufous - তুর্কিস্তান, কাশ্মির, উত্তর ভারত, পাঞ্জাব, মহারাষ্ট্র, সিকিম এবং শ্রীলঙ্কাতে সংগৃহীত; ইরান, আফগানিস্তান, বেলুচিস্তান, পাঞ্জাব, কাশ্মীর, উত্তর ও কেন্দ্রীয় ভারত, রাজস্থান, মহারাষ্ট্র, বিহার, নেপালের মধ্যে সংগৃহীত উইংসগুলির মধ্যে বেশ কিছু সাদা রঙের মূর্তি; পাঞ্জাবের কিছু সাদা সঙ্গে প্রধানত rufous - পাঞ্জাব, উত্তর ও কেন্দ্রীয় ভারত, কলকাতা, শ্রীলঙ্কা এবং চীন মধ্যে উচ্চ Yangtze উপত্যকা সংগৃহীত; প্রধানত পাখি এবং উইংস মধ্যে কিছু rufous সঙ্গে সাদা - কাশ্মীরে সংগৃহীত, মহারাষ্ট্র, সিচুয়ান এবং উত্তর চীন; চীনে কিছু ফাটলসহ প্রধানত সাদা; মহারাষ্ট্র এবং ফুজৌতে সংগৃহীত; পাঞ্জাব এবং চেন্নাইতে সংগৃহীত আংশিকভাবে রাফসাসের সঙ্গে মূলত সাদা; রাফস থেকে সাদা প্লেমলে ভেজানো - উত্তর বিহারে সংগৃহীত। উরন্ত অবস্থায় ফরিং, প্রজাপতি, মৌমাছি জাতীয় পোকামাকড় ধরার সময় সত্যিই সর্গের পাখির মত লাগে। Asian Paradise Flycatcher (Female) Adult male in Kullu District of Himachal Pradesh, India. Female in Kullu District of Himachal Pradesh, India. BirdLife International (২০১২)। "Terpsiphone paradisi"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে শাহ-বুলবুল সংক্রান্ত মিডিয়া রয়েছে। The Internet Bird Collection : Asian Paradise-flycatcher (Terpsiphone paradisi) BirdLife International Species factsheet: Terpsiphone paradisi ওয়েব্যাক মেশিনে আর্কাইভকৃত ১৬ অক্টোবর ২০১২ তারিখে Details and pictures of Asian Paradise Flycatcher from Nagpur, India Nest-building video and pictures of Asian Paradise Flycatcher from Kashmir, India